Вадзім Гігін

**Вадзі́м Францавіч Гі́гін** (нар. 21 кастрычніка 1977 году) — прапагандыст рэжыму Лукашэнкі ў Беларусі, праварадыкальны прарасейскі публіцыст, тэлевядоўца, дэкан факультэту філязофіі і сацыяльных навукаў Беларускага дзяржаўнага ўнівэрсытэту. Кандыдат гістарычных навук.

## Біяграфія
Скончыў гістарычны факультэт БДУ, працаваў у прэс-службе генэральнай пракуратуры (падначалены Юрыя Азаронка). Выкладаў гісторую ў некалькіх менскіх ВНУ. У 2006—2008 гадах быў першым сакратаром Менскай гарадзкой арганізацыі БРСМ. З 2008 па 2016 гг. быў галоўным рэдактарам часопісу «Беларуская думка». 10 лістапада 2017 году адзначыў на «круглым стале» ў газэце Адміністрацыі прэзыдэнта Беларусі: «калі я прыйшоў рэдактарам у «Беларускую думку» ў 2007 годзе, то мы ўвялі такую практыку: за беларускамоўныя матэрыялы плацілі ганарары на 10 % большыя». Кіраўніцтва Беларусі ў 2012 годзе ўручыла В. Гігіну Мэдаль Францішка Скарыны, а ў 2021 — мэдаль «За працоўныя заслугі». Вёў ток-шоў «Дело принципа» на тэлеканале АНТ.

У чэрвені 2023 году быў прызначаны дырэктарам Нацыянальнай бібліятэкі Беларусі. У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь.

## Міжнародныя санкцыі
У пачатку 2011 году Гігін разам зь некалькімі іншымі галоўнымі рэдактарамі і ўплывовымі журналістамі беларускіх афіцыйных СМІ быў уключаны ў Чорны сьпіс Эўразьвязу як адзін з адказных за прапагандысцкае суправаджэньне рэпрэсій супраць дэманстрантаў і актывістаў апазыцыі пасьля прэзыдэнцкіх выбараў 2010 г.. Галоўны рэдактар «Белорускай думкі» ў рашэньні  ад 15 кастрычніка 2012 году быў названы адным з самых уплывовых дзеячаў на ніве прапаганды ў Беларусі, што падтрымаў і апраўдаў рэпрэсіі супраць супраць грамадзянскай супольнасьці й , якія сыстэматычна асьвятляюцца ў нэгатыўнай і зьневажальнай форме з выкарыстаньнем фальсыфікаванай інфармацыі. Але забарона ўезд у ЭЗ была зьнятая ў 2016 годзе.

У кастрычніку 2022 года санкцыі супраць Гігіна ўвяла Украіна. У жніўні 2023 года Гігін зноў патрапіў пад санкцыі ЭЗ. У тым жа месяцы да гэтых санкцый далучыліся Швайцарыя, Паўночная Македонія, Чарнагорыя, Альбанія, Украіна, Босьнія і Герцагавіна, Ісьляндыя, Ліхтэнштайн і Нарвэгія.

## Прапагандысцкая дзейнасьць, крытыка
Крытыкуецца за скрайняе русафільства. Неаднаразова публікаваўся ў нацыяналістычных расейскіх рэсурсах і ўдзельнічаў у мерапрыемствах праварадыкальнай прорасейскай, у тым ліку антысэміцкай, накіраванасьці, а таксама публічна апраўдваў дзеяньні Расеі падчас акупацыі і анэксіі Крыму. Займаўся дыскрэдытацыяй і ачарненьнем беларускіх нацыянальных сымбаляў і дзеячоў беларускай дыяспары.

Абвінавачваўся ў распальваньні міжканфэсійнай варожасьці за фільм пра Берасьцейскую унію (паказаны 21 чэрвеня 2008 году на Першым нацыянальным канале як частка цыклю «Летапіс часоў»), аўтарам ідэі і сцэнару якога выступіў. Беларускія вернікі накіравалі калектыўныя лісты да кіраўніцтва Першага нацыянальнага каналу Белтэлерадыёкампаніі і Ўпаўнаважанага па справах рэлігіяў і нацыянальнасьцяў пры Савеце міністраў Рэспублікі Беларусь. Паводле зваротаў вернікаў, у фільме *«пад выглядам гістарычных фактаў гледачу прапаноўваліся далёкія ад гістарычнай праўды міфы і ідэалагічныя штампы савецкіх часоў пра гісторыю Ўніяцкай царквы і яе дзейнасьць»*.

### Публічныя выказваньні
Вядомая ягоная заява датычна беларуска-расейскіх дачыненьняў:

На пасадзе кіраўніка менскага БРСМ здабыў сабе вядомасьць заявай пра сымпатыі да Мураўёва-вешальніка ў інтэрвію газэце «Знамя юности»:

Таксама вядомы сваімі сьцьвярджэньнямі пра барацьбу беларусаў супраць Вялікага Княства Літоўскага. У прыватнасьці, на пытаньне журналіста «Зьвязды» пра надзённыя для яго праблемы даў наступны адказ:

## Крыніцы

## Вонкавыя спасылкі
* 

Катэгорыя:Выпускнікі гістарычнага факультэту БДУ
Катэгорыя:Беларускія гісторыкі
Катэгорыя:Палітыкі Рэспублікі Беларусь
Катэгорыя:Кандыдаты гістарычных навук
Катэгорыя:Беларускія прапагандысты
Катэгорыя:Беларускае тэлебачаньне
Катэгорыя:Беларускія тэлевядучыя
Катэгорыя:Сябры Беларускага рэспубліканскага саюзу моладзі
Катэгорыя:Супрацоўнікі Генэральнай пракуратуры Рэспублікі Беларусь
Катэгорыя:Дэканы БДУ
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га скліканьня
Катэгорыя:Узнагароджаныя мэдалём Францішка Скарыны
Катэгорыя:Узнагароджаныя мэдалём За працоўныя заслугі
Катэгорыя:Беларускія асобы ў Чорным сьпісе ЭЗ